राजकन्यानि उनावनो गुवाहाटीनि लामायाव गुबुन सानै सिख्लानि जौ फेनानै उल्थां-फाल्थां नुथाय । सानैबो सिख्लाफोरा डिसपुर हान्था मेला बिफाननि पुलिसनि आखायाव गोग्लैयो । एआर 01 एन 1101 हुवाय आइ 10 गारिआव जौ फेनानै उल्थां-फाल्थां जानायनि अजद सिखांदों । थांनाय सनिबारखालि हराव बे जाथाया जायो । सानै सिख्लाखौ हमनानै लांनायनि उनावबो सिख्ला सानैया गारि सिङाव उल्थां-फाल्थां खालामलांबाय थायो । खौरांगिरिनि केमेरायाव सेन्देल सियार खुबैनानै बुङो “आं जौ लोंदों बेवहाय मा जाखो” । पुलिसा आनजाद नायनाय समाव सिख्लानि निसा नांनाया बिबांआ 102 जौखोन्दो दंमोन । सानै सिख्लानि मुंखौ नमरता बरुवा आरो ममता नर्मा होननानै मिथिनो मोनदों । सानै सिख्लाखौ जिएमसिएइससिम लांनानै देहानि आन्जाद नायहैनाय जादोंमोनब्लाबो देहा फाहामसालियाव थानाय बेरामिनि गारजेननि सिगांआवबो गाज्रि आखु दिन्थियो ।दासिम पानबाजार आइजो पुलिस थानायाव सानै सिख्लाखौ लाखिनाय जादों ।